S-1080/2013

Mál þetta, sem dómtekið var 19. febrúar sl., er höfðað af lögreglustjóranum á höfuðborgarsvæðinu með ákæru dagsettri 5. nóvember 2013, á hendur M-x-x W-x-x, Njálsgötu 32,Reykjavík, S-kk-þgf S-kk-þgf, Hringbraut 109, Reykjavík, og S-kk-þgf K-kk-þgf S-kk-þgf, Heiðarbrún 6, Stokkseyri fyrir eftirtalin brot framin í Reykjavík á árinu 2013:

Gegn ákærða M-x-x fyrir eignaspjöll, húsbrot og líkamsárás og ákærðu S-kk-þgf S-kk-þgf og S-kk-þgf K-kk-þgf fyrir húsbrot, með því að hafa í félagi föstudaginn 28. júní ruðst heimildarlaust inn í íbúð A, að B, Reykjavík, eftir að hann synjaði þeim inngöngu, en ákærðu skriðu inn um glugga íbúðarinnar sem er á jarðhæð í kjölfar þess að ákærði M-x-x braut rúðuna og er inn var komið réðist ákærði M-x-x að A með ítrekuðum hnefahöggum í andlit og búk og því næst tók hann A hálstaki með báðum höndum, allt með þeim afleiðingum að hann hlaut glóðarauga vinstra megin, húðafrifur á hálsi, skurðsár á fingri hægra megin og framhandlegg vinstra megin og áverkamerki niður brjóstið.

Er talið að brot ákærða M-x-x varða við 1. mgr. 217. gr., 231. gr. og 257. gr. almennra hegningarlaga nr. 19/1940 og brot ákærðu S-kk-ef S-kk-ef og S-kk-ef K-kk-ef varða við 231. gr. sömu laga.

Er þess krafist að ákærðu verði dæmdir til refsingar og til greiðslu alls sakarkostnaðar.

Af hálfu A er krafist skaðabóta úr hendi ákærða M-x-x W-x-x að fjárhæð 1.450.000 krónur auk vaxta samkvæmt 1. mgr. 8. gr. laga nr. 38/2001 um vexti og verðtryggingu frá 28. júní 2013 til þess dags er mánuður er liðinn frá því að ákæra er birt sakborningi en dráttarvaxta samkvæmt 1. mgr. 6. gr. sömu laga frá þeim degi til greiðsludags. Að auki er þess krafist að ákærða verði gert að greiða málskostnað að mati dómsins eða samkvæmt síðar framlögðum málskostnaðarreikningi, að teknu tilliti til virðisaukaskatts af málflutningsþóknun.

Verjendur ákærðu krefjast vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjendum ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærði M-x-x W-x-x játar sök. Hann viðurkennir bótaskyldu en mótmælir fjárhæð skaðabótakröfu. Ákærðu S-kk-nf S-kk-nf og S-kk-nf K-kk-nf S-kk-nf hafa skýlaust játað brot sín. Sannað er með játningu ákærðu og öðrum gögnum málsins að ákærðu eru sekir um þá háttsemi sem þeim er gefið að sök og eru brot þeirra rétt heimfærð til refsiákvæða í ákæru.

Ákærði M-x-x W-x-x er fæddur í febrúar 1986. Samkvæmt sakavottorði hefur ákærði sjö sinnum verið dæmdur á árunum 2006 – 2011 fyrir m.a. líkamsárás, þjófnað og húsbrot auk brota er varða fjárréttindi samkvæmt almennum hegningarlögum nr. 19/1940. Ákærða var veitt reynslulausn 22. febrúar 2013 í 1 ár á eftirstöðvum refsingar 120 dögum. Hefur hann rofið skilyrði reynslulausnarinnar sem nú verður tekin upp og dæmd með. Er refsing ákærða ákveðin fangelsi í 5 mánuði. Verður refsingin ekki bundin skilorði. Ákærði S-kk-nf S-kk-nf er fæddur í apríl 1981. Samkvæmt sakavottorði hefur ákærði einu sinni gengist undir sátt við lögreglustjórann á höfuðborgarsvæðinu og einu sinni viðurlagaákvörðun með greiðslu sektar. Ákærði S-kk-nf K-kk-nf S-kk-nf er fæddur í október 1975 og hefur ekki gerst sekur um refsivert brot svo vitað sé. Er refsing ákærðu hvors um sig ákveðin sekt að fjárhæð 75.000 krónur, sem greiðist í ríkissjóð innan fjögurra vikna frá birtingu dómsins, ella sæti ákærðu hvor um sig fangelsi í 6 daga.

Af hálfu A er krafist skaðabóta úr hendi ákærða M-x-x W-x-x að fjárhæð 1.450.000 krónur auk vaxta og málskostnaðar. Sundurliðast skaðabótakrafan þannig að krafist er miska að fjárhæð 850.000 krónur, bóta fyrir útlagðan kostnað vegna læknis – og heilbrigðiskostnaðar að fjárhæð 170.000 krónur og 430.000 krónur vegna áætlaðs fjárhaglegs tjóns. Er á því byggt að um grófa líkamsárás hafi verið að ræða sem bæði var alvarleg og hættuleg, auk þess tilefnislaus og hafi komið brotaþola alveg að óvörum. Ákærði hefur með ólögmætri háttsemi sinni valdið brotaþola tjóni og á hann rétt á miskabótum af þeim ástæðum á grundvelli 1. mgr. 26. gr. laga nr. 50/1993. Í ljósi atvika máls, afleiðinga árásanna, sem studdar eru ljósmyndum af áverkum og af vettvangi eru miskabætur hæfilega ákveðnar 300.000 krónur. Brotaþoli hefur ekki stutt kröfulið um útlagðan kostnað vegna læknis- og heilbrigðiskostnaðar eða annars fjárhagslegs tjóns neinum gögnum. Verður þessum kröfulið af þeim ástæðum hafnað. Um vexti og málskostnað fer sem nánar greinir í dómsorði.

Ákærði M-x-x W-x-x verður dæmdur til að greiða 34.200 krónur í sakarkostnað vegna málsins en um er að ræða kostnað við læknisvottorð vegna líkamstjóns sem ákærði var valdur að. Þá greiði ákærði málsvarnarþóknun skipaðs verjanda síns, S-kk-ef K-kk-ef K-kk-ef héraðsdómslögmanns, 112.950 krónur. Ákærði S-kk-nf S-kk-nf greiði 75.300 krónur í málsvarnarþóknun skipaðs verjanda síns, R-kk-ef Þ. S-kk-ef héraðsdómslögmanns.

Ákærði S-kk-nf K-kk-nf S-kk-nf greiði 75.300 krónur í málsvarnarþóknun skipaðs verjanda síns, G-kk-ef K-x-x B-kk-ef héraðsdómslögmanns.

D ó m s o r ð :

Ákærði, M-x-x W-x-x, sæti fangelsi í 5 mánuði.

Ákærðu, S-kk-nf S-kk-nf og S-kk-nf K-kk-nf S-kk-nf, greiði hvor um sig 75.000 krónur í sekt í ríkissjóð innan fjögurra vikna frá birtingu dómsins, en sæti ella hvor um sig fangelsi í 6 daga.

Ákærði, M-x-x W-x-x, greiði A 300.000 krónur í miskabætur, ásamt vöxtum samkvæmt 8. gr. laga um vexti og verðtryggingu, nr. 38/2001, frá 28. júní 2013 til 30. desember 2013, en með vöxtum samkvæmt 1. mgr. 6. gr. laganna frá þeim degi til greiðsludags. Ákærði greiði A 120.000 krónur í málskostnað.

Ákærði M-x-x W-x-x greiði 147.150 krónur í sakarkostnað, þar með talið málsvarnarþóknun skipaðs verjanda síns, S-kk-ef K-kk-ef K-kk-ef héraðsdómslögmanns, 112.950 krónur.

Ákærði S-kk-nf S-kk-nf greiði 75.300 krónur í málsvarnarþóknun skipaðs verjanda síns, R-kk-ef Þ. S-kk-ef héraðsdómslögmanns.

Ákærði S-kk-nf K-kk-nf S-kk-nf greiði 75.300 krónur í málsvarnarþóknun skipaðs verjanda síns, G-kk-ef K-x-x B-kk-ef héraðsdómslögmanns.

S-kk-nf S-kk-nf